**Լ'Իլ Ադամ** (ֆր.՝ *L'Isle-Adam*. ֆրանսերեն արտասանութամբ՝  ( լսել)), քաղաք և համայնք Ֆրանսիայի հյուսիսային մասում՝ Իլ դը Ֆրանս երկրամասի Վալ դ'Ուազ դեպարտամենտում, Ուազ գետի ձախ ափին, Փարիզից մոտավորապես 25 կիլոմետր դեպի հյուսիս-արևմուտք, Պոնտուազից 12 կիլոմետր դեպի հյուսիս, Բովեից 35 կիլոմետր դեպի հարավ։ Ընկած է Փարիզի քաղաքային տարածքի հյուսիսային եզրին, French Vexin տարածաշրջանային ազգային պարկի մոտ։ Ուազ գետը գոտևորում է քաղաքը հյուսիսից ու արևմուտքից, և նրա թաղամասերից երեքը տեղակայված են Ile du Prieuré, Ile de la Cohue և Ile de la Dérivation կղզիներում։ Գետի վրա գցված կամրջով անցնող RD 64 խճուղին Լ'Իլ Ադամը կապում է հանդպակաց ափին գտնվող Պարմե քաղաքի հետ։ Լ'Իլ Ադամ–Պարմե կայարանը երկաթուղով կապ է հաստատում Փարիզի, Պոնտուազի և այլ բնակավայրերի հետ։

Ժողովրդագրություն
-----------------

| Պատմական բնակչություն |
| --- |
| Տարեթիվ | Բնակ․ | տ․ ±% |
| 1968  | 6920 | —     |
| 1975  | 9971 | +5.36% |
| 1982  | 9479 | −0.72% |
| 1990  | 9979 | +0.64% |
| 1999  | 11 163 | +1.25% |
| 2007  | 11 466 | +0.34% |
| 2012  | 11 918 | +0.78% |
| 2017  | 12 057 | +0.23% |
| Աղբյուր՝ INSEE |

Զբոսաշրջություն
---------------

Լ'Իլ Ադամն ունի մի շարք պատմական հիշարժան վայրեր, որոնք, ինչպես նաև շրջակա բնությունը գրավել են իմպրեսիոնիստ նկարիչներ Շառլ-Ֆրանսուա Դոբինյիին, Ժան Դրուային... Նշանակալի հուշարձաններից են Սեն Մարտեն եկեղեցին, միջնադարյան ամրոցը, վերջինիս մատուռը։ Parc de Cassan զբոսայգում ուշադրություն են գրավում 18-րդ դարում կառուցված չինական երկու վեցանիստ տաղավար՝ պագոդայատեսք տանիքներով։

Գետի ափին ձգվում է մանրավազ, երկար մի լողափ, որը սիրված ամառային հանգստավայր է դարձել նաև փարիզյան որոշ ընտանիքների համար։ Լիարժեք հանգստի կազմակերպմանը նպաստում են նաև թենիս խաղալու, թիավարելու, այլ մարզաձևերով զբաղվելու համար ստեղծված հարմարությունները, մանկական խաղահրահրապարակը։

Բալզակը Լ'Իլ Ադամում
--------------------

Օնորե դը Բալզակը 1827 թվականին տեղափոխվել է Լ'Իլ Ադամ՝ ընդունելով քաղաքագլխի հրավերը։ Քրոջը հասցեագրած նամակում նա գրել է. «Tu sais que L'Isle-Adam est mon paradis terrestre.» («Իմացիր, որ Լ'Իլ Ադամն իմ երկրային դրախտն է»)։

Այս քաղաքում Բալզակը գրել է իր «Ամուսնության ֆիզիոլոգիան» երկը։

Քաղաքային զբոսայգին կոչվել է նշանավոր գրողի անունով։

Պատկերասրահ
-----------

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*

Ծանոթագրություններ
------------------

1. ↑  Code officiel géographique
2. ↑  Populations légales 2021 — The National Institute of Statistics and Economic Studies, 2023.
3. ↑  Base officielle des codes postaux — La Poste, 2018.
4. 1 2 3  *Philips' Modern School Atlas*. George Philip and Son, Ltd. 1973. էջեր 42–43. ISBN 0-540-05278-7.
5. ↑  Population en historique depuis 1968, INSEE
6. 1 2  «L'Isle-Adam, the most beautiful village located in a river meander». Val d'Oise Tourisme. Վերցված է 2015 թ․ հոկտեմբերի 3-ին.
7. ↑  «L'Isle-Adam». Babyccino Kids. 2009 թ․ հուլիսի 22. Վերցված է 2015 թ․ հոկտեմբերի 4-ին.

Արտաքին հղումներ
----------------

* Association of Mayors of the Val d’Oise (Ֆրանսերեն)
* Լ'Իլ Ադամի պաշտոնական կայքէջը (Ֆրանսերեն)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Լ'Իլ Ադամ» հոդվածին։ |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | GeoNames · INSEE |
|  |
| Չափորոշչային վերահսկողություն | BNF: 15280459m · VIAF: 240435825 · WorldCat VIAF: 240435825 |

 |